ພວກນັກລົບເຄີດ ແລະພວກກຸ່ມລັດອິສລາມ ສືບຕໍ່ການສູ້ລົບ ທີ່ເມືອງ Kobani 
ສອງ​ຝ່າຍປະ​ທະ​ກັນ​ອີກ ໃນ​ການ​ສູ້​ລົບ​ທີ່​ດຳ​ເນີ​ນມາ ເປັນ​ເ​ວລາຫລາຍ​ອາທິດ​ແລ້ວ ທີ່​ໄດ້​ດຶງດູດ​ເອົານາໆ​ຊາດ ​ເຂົ້າ​​ໄປ​ຊ່ວຍພວກ​ນັກ​ລົບ​ເຄີ​ດ ຕ້ານຢັນການ​ໂຈມຕີ ຂອງ​ພວກ​ລັດ​ອິສລາມ.
ພວກນັກລົບເຄີດ ແລະພວກຫົວຮຸນແຮງລັດອິສລາມ ສືບຕໍ່ ການສູ້ລົບ ຢູ່ເມືອງ Kobani ພາກເໜືອຂອງຊີເຣຍ ແປວຄວັນໄຟ ສາມາດມອງເຫັນໄດ້ໃນວັນອັງຄານມື້ນີ້ ຈາກ ຟາກຊາຍແດນໃນເທິກີ ໃນຂະນະທີ່ສອງຝ່າຍປະທະກັນອີກ ໃນການສູ້ລົບທີ່ດຳເນີນມາເປັນເວລາ ຫລາຍອາທິດແລ້ວ ທີ່ ໄດ້ດຶງດູດເອົານາໆຊາດ ເຂົ້າໄປຊ່ວຍພວກນັກລົບເຄີດ ຕ້ານ ຢັນການພະຍາຍາມຂອງພວກລັດອິສລາມ ເພື່ອຍຶດເອົາ ເມືອງດັ່ງກ່າວນັ້ນ ຫ້ອງການສິ້ງຊອມສິດທິມະນຸດ ຊີເຣຍ ທີ່ຕັ້ງຢູ່ອັງກິດ ກ່າວວ່າ ເຮືອບິນລົບຈາກ ກຳລັງປະສົມ ທີ່ນຳພາໂດຍສະຫະລັດ ກໍໄດ້ທຳການໂຈມຕີທາງອາກາດ ໃໝ່ອີກຢູ່ໃນຂົງເຂດນັ້ນໃນວັນອັງຄານມື້ນີ້ ທີ່ແນໃສ່ ກຸ່ມລັດອິສລາມ ໃນວັນຈັນວານນີ້ ເຮືອບິນຂອງສະຫະລັດໄດ້ເອົາເຄື່ອງອຸບປະກອນ ອາວຸດ ລູກປືນ ແລະ ສຳພາລະທາງການແພດ ທີ່ຈັດໃຫ້ໂດຍບັນດາເຈົ້າໜ້າທີ່ເຄີດໃນອີຣັກ ໄປຖິ້ມລົງໃຫ້ນັກ ລົບເຄີດ ຢູ່ໃນເມືອງ Kobani ເທີກີ ກໍກ່າວວ່າ ຕົນກຳລັງຊ່ວຍຊາວເຄີດອີຣັກ ໃຫ້ຂ້າມເຂົ້າໄປໃນ ຊີເຣຍ ເພື່ອຊ່ວຍສູ້ ລົບຢູ່ທີ່ນັ້ນ